Kuzgi obrazlar qulay va o‘ziga xos ko‘rinishiga yordam beradigan 5 tavsiya

Kuzgi salqinda issiq va qulay kiyinish bilan birga, zamonaviy ko‘rinish uchun asqatadigan tavsiyalarni e’tiboringizga havola qilamiz.
Rang-barang, och rangdagi kiyimlar

Quyoshli kunlar qisqargani hisobiga garderobdan turli-tuman kiyimlar o‘rin olgani yaxshi. Masalan, och qaymoq rangni jigarrang kiyimlar bilan moslasa bo‘ladi. Obraz yanada qiziqarli bo‘lishi uchun esa rangi aksessuarlardan foydalanish tavsiya qilinadi.
Qulaylik birinchi o‘rinda bo‘lsin

Ofis uchun kiyiladigan kiyim faqatgina jiddiy emas, qulay ham bo‘lishi kerak. Shu sabab ham harakatlar cheklanmaydigan libos kiying. Obrazni keng turadigan palto bilan boyiting. Uning printi istalgancha bo‘lishi mumkin. Oyoq kiyim sifatida qulay etik yoki bog‘ichli botinkalarga e’tibor qarating.
Ustma-ust kiyinish

Ustma-ust kiyinish bu mavsumda har qachongidan ham dolzarbroq. Futbolka, kofta, jemfer bilan o‘ziga xos kombinatsiya qilsa bo‘ladi. Havo birdaniga isib ketsa, oldingizni ochib olishingiz yoki ustki kiyimni yechib qo‘yishingiz mumkin. Bu borada ko‘ylagingiz printsiz bo‘lishiga e’tibor qarating. Qolaversa, bir obrazda uchtadan ko‘p rangdan foydalanmang.
Aql bilan tanlov qiling

Kiyim-kechak borasida ongli tanlov qilishga harakat qiling. Iloji boricha 2-3 oy emas, bir necha yil xizmat qiladigan kiyimlarni xarid qiling. Bir marta kiyganingiz biroz vaqtdan keyin bekorga garderobda joy olib yotmasin. Shu bilan birga, kiyimlarni to‘g‘ri parvarish qilish kerakligini unutmang. Shunda ular yomon ahvolga kelib qolmaydi.
“Kapyushonka”li kiyim-kechaklar

2021-yilda “kapyushon”li kiyimlar takror urfda. Yaxshi tomoni ular bilan ham zamonaviy ko‘rinish ham issiqqina yurish mumkin. Obraz qiziqarli bo‘lishi uchun sport uslubidagi poyabzallar, qulay djinsilarni moslang.